Document ID: 32013R0338

32013R0338
L 106/7
SLUŽBENI LIST EUROPSKE UNIJE
15.04.2013.
UREDBA KOMISIJE (EU) br. 338/2013
оd 15. travnja 2013.
o prilagodbi Uredbe (EU) br. 1125/2010 o određivanju interventnih centara za žitarice zbog pristupanja Hrvatske Europskoj uniji
EUROPSKA KOMISIJA,
uzimajući u obzir Ugovor o pristupanju Hrvatske, a posebno njegov članak 3. stavak 4.,
uzimajući u obzir Akt o pristupanju Hrvatske, a posebno njegov članak 50.,
budući da:
(1)
U Prilogu Uredbi Komisije (EU) br. 1125/2010 od 3. prosinca 2010. o određivanju interventnih centara za žitarice i o izmjeni Uredbe (EZ) br. 1173/2009 (1) određuju se interventni centri za žitarice.
(2)
S obzirom na pristupanje Hrvatske nužno je odrediti interventne centre za žitarice za tu državu i uvrstiti ih u popis utvrđen Uredbom (EU) br. 1125/2010.
(3)
U skladu s člankom 55. stavkom 1. Uredbe (EU) br. 1272/2009 od 11. prosinca 2009. o utvrđivanju zajedničkih detaljnih pravila za provedbu Uredbe Vijeća (EZ) br. 1234/2007 u pogledu otkupa i prodaje poljoprivrednih proizvoda u okviru javne intervencije (2), Hrvatska je Komisiji poslala popis interventnih centara i popis njihovih skladišnih prostora (3) koji su odobreni jer ispunjavaju najniže standarde koje zahtijeva zakonodavstvo Unije.
(4)
Uredbu (EU) br. 1125/2010 treba stoga na odgovarajući način izmijeniti i objaviti na internetu popis skladišnih prostora navedenih interventnih centara, zajedno s podacima koji su potrebni gospodarskim subjektima uključenima u javne intervencije,
DONIJELA JE OVU UREDBU:
Članak 1.
Prilog Uredbi (EZ) br. 1125/2010 mijenja se u skladu s Prilogom ovoj Uredbi.
Članak 2.
Ova Uredba stupa na snagu podložno stupanju na snagu Ugovora o pristupanju Hrvatske i na dan njegova stupanja na snagu.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. travnja 2013.

Labels: 17
19
3
18
15